《自雕菰淘夜归》
清代·焦廷琥

舟载夕阳去，归来月已斜。岸明人照蟹，林响叶争鸦。

暮港联渔艇，秋星闪浪花。三更无犬吠，比户乐桑麻。

作者简介：清江苏甘泉人，字虎玉。焦循子。优廪生，善承家学。曾助父纂录众说，为《孟子正义》提供资料。治学长于训诂，亦精算法，兼擅词章。有《益古演段开方补》、《地圆说》、《密梅花馆诗文钞》。